Diari Oficial de la Generalitat Valenciana


Sumari del DOGV 1327, del 18-06-1990 (1990/817889)

ORDRE de 23 de maig de 1990, de la Conselleria d'Agricultura i Pesca, per la qual queda establerta una línia d'ajudes per a l'Agrupació de Defensa Vegetal (ADV).
-----------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/05/23/(2)/dof/vci/html**

### Dades del document

Número de DOGV
:   1327

Data del DOGV
:   18-06-1990

Secció del DOGV
:   DISPOSICIONS GENERALS

Número del document
:   1990/817889


Data del document
:   23-05-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 23 de maig de 1990 de la Conselleria d'Agricultura i Pesca, per la qual queda establerta una línia d'ajudes a les agrupacions de defensa vegetal. (ADV).  
El correcte funcionament de les ADV, regulades per l?Ordre de 19 d'abril de 1990 de la Conselleria d?agricultura i Pesca, comporta un període d'adaptació dels tècnics contractats i, al mateix temps també hi ha necessitat d'aquest període per a la posada al punt del maneig de productes i mitjans fitosanitaris, mètodes d'observació i diagnosi i tècniques d'aplicació. Sembla lògic, doncs, establir ajudes a les ADV acabades de constituir, que en faciliten la implantació i la consolidació en els primers anys.  
Per tant, en virtut de les atribucions que em confereix la Llei 5/83 de Govern Valencià i vista la proposta de la Direcció General de Producció i Indústries Agràries,  
ORDENE:  
Article primer  
La Conselleria d?agricultura i Pesca concedirà subvencions per a les agrupacions de defensa vegetal que establesquen programes de lluita dirigida o integrada.  
Article segon  
1. Les subvencions que s'atorgaran seran les següents: Subvenció total o parcial dels sous corresponents al personal tècnic contractat per l'Agrupació de Defensa Vegetal, fins a un màxim de 2.500.000 pessetes anuals. Subvenció de les despeses derivades de l'actuació dels tècnics (dietes, locomoció, trasllats i altres), fins a un màxim de 500.000 pessetes anuals. Subvenció dels mitjans fito-sanitaris i maquinària utilitzada, fins a un màxim de 500.000 pessetes anuals.  
2. Les subvencions de l'apartat anterior disminuiran un 20% cada any, i finalitzaran totes elles després de 5 anys.  
3. Les activitats efectuades a l'empara de les dites subvencions hauran de realitzar-se sempre seguint les directrius del Servei de Protecció dels Vegetals.  
Article tercer  
Per tal de sol·licitar les subvencions que regula aquesta norma, les agrupacions per al tractament integrat en agricultura (ATRIA) podran ser considerades com a Agrupació de Defensa Vegetal (ADV), sempre que complesquen els requisits que se'ls exigeix a aquestes últimes.  
No obstant això, cas que aquestes també hagen sol·licitat les corresponents subvencions en concepte d'ATRIA, la suma total de les dues no podrà superar la xifra màxima establerta en aquesta ordre.  
Article quart  
Les sol·licituds es dirigiran a l'Honorable Conseller d?agricultura i Pesca i podran presentar-se a les direccions territorials de qualsevol de les tres províncies.  
Article cinquè  
A les sol·licituds s'adjuntarà la documentació que acredite que s'ha signat un contracte amb el tècnic corresponent, el qual dirigirà la lluita.  
Article sisè  
L'incompliment, per l'agrupació adjudicatària, de la destinació o finalitat per a la qual ha estat atorgada la subvenció, donarà lloc a la revocació i a la devolució de l'import rebut.  
DISPOSICIO FINAL:  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 23 de maig de 1990.  
El Conseller d?agricultura i Pesca,  
LLUIS FONT DE MORA I MONTESINOS


Còpia Permalink ELI